Leonberg

Leabärg ['leɐbɛrg] isch a Graosa Graessdadd en Bada-Wirddabärg, ogfär 13 km weschdlich vo Sduagord. Därzeid håd Leabärg, mid Aegmaendonga rond 45.000 Aewohner ond isch dådormid de driddgraesd Sdadd em Landgraes Bebleng. Bis anna 1973 isch Leabärg Sitz vo saem gleichnãmicha Landgraes gwäa (mor håesd-en haed dor „Aldgraes Leobärg“). Där isch abor em Zug vo dor Kreisreform en sällem Jår uffgleesd wårda ond Leabärg isch zo Bebleng komma, gega dor dezidirde Willa vo de Leabärgor. Nåchdem abor en Deidschland widor alde KFZ-Kennzåecha zuaglao wårda send, håd-s on därmasicha Ãsdurm uff dees populäre „LEO“ gäa, dass de maesde Audo en Leabärg widor mid-em alda Kennzåecha faared. Vorkehr ond Wirdschafd Leabärg leid diräggd näaba-m Audobãdreiegg Sduagord-Leabärg (A8 Karlsrua – Ulm, A81 Sduagord – Haelbronn) ond håd zwåe åegene Ãschlusssdella, Leabärg-Osd ond Leabärg-Wäsd. Durch d S-Bã (Linia S6 ond S60) kommd-mor en wenichor wia 30 Menudda en-s Sdaddzendrum vo Sduagord; ausordem mid dor S60 en 15 Menudda nåch Sendlfeng ond Bebleng. Leabärg leid an dor Glems, amm-a Näabafluss vo dor Enz. Dor Glemswald machd on graos Dåel vo dor Fleche vo Leabärg aus. Uffs ganze gsäa sezzd sich d Gmarkong zsẽma aus 36,6 % Landwirdschafdsfleche, 34 % Wald, 28,4 % Sidlongsfleche ond 1 % andoror Fleche. Iborregional bekannd wårda isch dor Sdaddnãma durch d „Leonberger Bausparkasse“ (enzwischa vo Wüstenrot ibornomma). Leabärg id saem Omland håd, als Dåel vo dor Regio Sduagord, a graosa Wirdschafsdkrafd. Gschicht Em Jår 1248/49 håd dor Gråf Ulrich I. vo Wirddabärg d Stadt Levinberch grendet. Seid 1383 isch Leabärg õondorbrocha wirddabärgisch ond isch so en dor Reformaziõ evangelisch wårda. Aegmeindonga 1938: Eldenga 1. Januar 1975: Gebrscha, Hefenga, Warmbronn ond Silborbärg (Gmaende Renneng; isch mid-em gleichnãmicha, scho vorhandena Leabärgor Sdadddåel zsẽmaglegd wårda). Aewohnerendwigglong D Aewohnerzahla send Schätzonga, Volkszehlongsergebniss (¹) oder amdliche Fordschreibonga vo de jeweiliche Sdadisdische Emdor (blos Haobdwohnsitz). ¹ Volkszählongsergebnis Politik Schuldes Stadtoberhäupter seit 1888 1888–1903: Jakob Rüth 1903–1919: Rudolf Roth 1919–1932: Gotthilf Funck 1933–1934: Rudolf Abele 1934–1945: Erwin Spindler 1945: Hugo Wendel 1945–1947: Gotthold Ege 1947–1948: Imanuel Schäfer 1948–1953: Carl Schmincke 1953–1969: Otto Rexer 1969–1993: Dr. Dieter Ortlieb 1993–heit: Bernhard Schuler Wahla Ergäbnis vo de Landdagswahla seid 2006: 1 2006: WASG, seid 2011: Die Linke Dialäggd Dor Dialekt vo Leabärg ghaerd zom Zenralschwäbischa. Leid Helmut Pfisterer (1931-2010), schwäbischer Mundartdichter Weblink Leonberg in der Topographia Sueviae (Mathäus Merian) im dütschsprochige Wikisource Leonberg in der Beschreibung des Oberamts Leonberg von 1852 im dütschsprochige Wikisource http://www.leonberg.de https://web.archive.org/web/20170603205935/http://leowiki.de/ Fuaßnote